《宴虞山招真治来云阁荅邓子文度一首》
明代·黄省曾

邓子儒林秀，婆娑六艺场。定居文学传，奚忝子游乡。

古树藏云暗，空坛抱月凉。逢君十年外，樽酒意偏长。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。